**Z A P I S N I K**

5. seje Sveta šole II. gimnazije Maribor, dne 19. 4. 2016

Prisotni: mag. V. Brantuša, S. Cvar, S. Gril, dr. M. Jagodič, mag. I. Ketiš, T. Petrović, H. Ponudič in J. Šnuderl

Opravičeno odsotni: J. Holc, dr. L. Kodrin in M. Mladič

Odsotni: J. Dvoršak, J. Pušič

Dnevni red:

1. Potrditev zapisnikov 4. redne in korespondenčne seje sveta šole v šolskem letu 2015/16
2. Odpiranje in pregled vlog za delovno mesto ravnatelja/-ice II. gimnazije Maribor
3. Druge aktualne informacije

**Ad. 1. Potrditev zapisnika prejšnje seje**

Predsednica sveta šole je povedala, da je bil zapisnik zadnje redne seje poslan kot priponka vabilu, na zadnji korespondenčni seji pa so bili sprejeti popravki Finančnega načrta**. Člani sveta šole so oba zapisnika soglasno potrdili**.

**Ad. 2 Odpiranje in pregled vlog za delovno mesto ravnatelja/-ice II. gimnazije Maribor**

Prejeli smo dve pravočasni vlogi za razpisano delovno mesto ravnatelja/-ice II. gimnazije Maribor. Prva je prispela vloga mag. Ivana Lorenčiča. Po pregledu vseh dokumentov je bilo ugotovljeno, da je vloga popolna. Drugo ovojnico je poslala dr. Vesna Trančar in v njej so prav tako bili vsi zahtevani dokumenti.

**Člani sveta šole so po odpiranju vlog ugotovili, da sta obe vlogi pravočasni in popolni.**

Predsednica sveta šole je prisotnim povedala, da moramo v postopku izbire ravnatelja pridobiti štiri mnenja o kandidatih za ravnatelja. Zahtevke za mnenja bomo poslali na KVIAZ Mestne občine Maribor, predsednici sveta staršev in predsedniku dijaške skupnosti, priložili bomo življenjepisa in viziji. Predsednica sveta šole pa bo na konferenci pozvala učiteljski zbor, da pripravi mnenje. Zunanji člani sveta šole se bodo na njen poziv udeležili predstavitve kandidatov na svetu staršev ali konferenci učiteljskega zbora. Tudi članom sveta šole bomo po elektronski pošti poslali obe viziji šole.

Mag. Ketiš je povedal, da je na pedagoški konferenci najbolje glasovati tajno, na svetu šole pa to lahko opravijo javno, ker morajo kot predstavniki glasovati v skladu z odločitvami sveta staršev, učiteljskega zbora oz. dijaške skupnosti.

**Ad. 3. Druge aktualne informacije**

Ker ni bilo dodatnih vprašanj je predsednica sveta šole povedala, da je predvideni datum naslednje seje sveta šole 19. 5. 2016.

5. redna seja sveta šole je bila zaključena ob 18.00.

Številka: 900-2/2016/12

Datum: 21. 4. 2016

Zapisala: Predsednica sveta šole:

Tatjana Zagoranski Sanja Cvar